கேள்வி: அம்பலவாணர் கனகசபை - பணி குறித்து விரிவாக சொல்லுங்கள்.
பதில்: 1882 இல் யாழ்ப்பாணத்தில் வழக்கறிஞராகப் பணியாற்ற ஆரம்பித்தார். 1907-இல் யாழ்ப்பாணம் வழக்குரைஞர் அவைத் (bar) தலைவரானார். புதிய வடக்குத் தொடருந்துப் பாதை (இலங்கை)யை அமைப்பதற்கு இவர் பெரும் ஆதரவளித்தார்.
கேள்வி: அம்பலவாணர் கனகசபை - அரசியலில் குறித்து விரிவாக சொல்லுங்கள்.
பதில்: 1906 பெப்ரவரி 4-இல் கனகசபை இலங்கை சட்டவாக்கப் பேரவையின் தமிழர் சார்பில் டபிள்யூ. ஜி. ரொக்வூட்டுக்குப் பதிலாக அதிகாரபூர்வமற்ற உறுப்பினராகத் தேர்ந்தெடுக்கப்பட்டார். இலங்கை சட்டவாக்கப் பேரவைத் தேர்தல், 1911 இவர் மீண்டும் உறுப்பினராகத் தேர்ந்தெடுக்கப்பட்டார். சட்டவாக்கப் பேரவை உறுப்பினராக இவர் 11 ஆண்டுகள் சேவையாற்றினார். 1921 இல் இவர் இலங்கையின் நிறைவேற்றுப் பேரவை உறுப்பினராகத் தேர்ந்தெடுக்கப்பட்டார்.
கேள்வி: அம்பலவாணர் கனகசபை - சமூகப் பணி என்பது என்ன?
பதில்: கனகசபை யாழ்ப்பாணம் சைவ பரிபாலன சபையின் தலைவராக இருந்து பணியாற்றி, யாழ்ப்பாணம் இந்துக் கல்லூரியை உருவாக்குவதற்கு உறுதுணையாக இருந்தார். இந்துக்கல்லூரியின் பணிப்பாளர் சபையிலும் இவர் தலைவராக இருந்தார். கொழும்பு கொம்பனித் தெருவில் சைவக் கோயில் ஒன்றையும் இவர் அமைத்தார். இலங்கையின் அரச ஆசியர் சமூகம், வேளாண்மைக் கழகம், கல்வி வாரியம் ஆகியவற்றில் உறுப்பினராகவும், யாழ்ப்பாணம் வணிகக் கூட்டு நிறுவனத்தின் தலைவராகவும் இருந்து செயலாற்றினார். திருச்சிராப்பள்ளியில் 1909 ஆம் ஆண்டில் நடைபெற்ற சைவ சித்தாந்த சமாசத்தின் நான்காம் ஆண்டு விழாவில் தலைமை தாங்கிச் சிறப்பித்தார். 1917 ஆம் ஆண்டில் இவருக்குப் பிரித்தானிய அரசு சேர் பட்டம் வழங்கி சிறப்புப்படுத்தியது. சேர் பட்டம் பெற்ற மூன்றாவது இலங்கைத் தமிழர் இவராவார். 1921 இல் ஆரம்பிக்கப்பட்ட தமிழர் மகாஜன சபையின் தலைவராகவும் இருந்தார்.